Referat styremøte Njård langrenn
Tirsdag 02.06
Digitalt
Deltagere: Jahn Asle, Peder, Ingerid, Stine, Åsmund og Sondre

Ny gruppeleder: Marius Thrane er ansatt i stillingen som avdelingsleder langrenn (sportslig leder/hovedtrener). Han trer inn i stillingen fra 1. august. 

“On-boarding” av Marius: Dette var Sondre siste offisielle styremøte. Han sørger for å sette Marius godt inn i alt hva stillingen krever. Vi forsøker å rigge til et treff i en eller annen form for de som kan i styret før sommeren. 

Njårdrennet: Vi sikter oss inn på 6. eller 7. mars. Samme oppskrift som tidligere. Åsmund sender inn til Langrennskomiteen i kretsen.

Familiesamling: Sondre er i god dialog med Mosetertoppen. Han skaffer et mer konkret tilbud derfra snart. 

Refleksvester og luer: Vi kjører en ny ladning av dette til høsten. Sondre ser på mulige leverandører. 

Oppmann-møte: Stine arrangerer intromøte for dem som stiller som oppmenn neste sesong. Jahn Asle blir med, Sondre stikker innom og tar muligens med seg Marius. Åsmund prøver å komme.   

 
